NEUVOSTON ASETUS (EY) N:o 3361/94,

annettu 29 päivänä joulukuuta 1994,

tariffikiintiöiden avaamisesta Itävallalle, Ruotsille ja Suomelle

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 113 artiklan,

ottaa huomioon komission ehdotuksen,

sekä katsoo, että

Itävallan, Ruotsin ja Suomen yhteisöönliittymisehtoja koskevan asiakirjan 2 artiklan nojalla nämä maat noudattavat yhteistä tullitariffia 1 päivästä tammikuuta 1995,

tämän liittymisen jälkeen on aloitettava neuvottelut vuoden 1994 tullitariffeja ja kauppaa koskevan yleissopimuksen (GATT 1994) XXIV artiklan 6 kohdan mukaisesti ratkaisun löytämiseksi, jos uusien jäsenvaltioiden yhteisen tullitariffin soveltaminen johtaa niiden aiemmin myöntämien tariffimyönnytysten muutokseen tai peruuttamiseen,

uusien jäsenvaltioiden yhteisen tullitariffin soveltaminen näkyy tiettyjen tuontitullien alenemisena ja tiettyjen toisten nousuna,

vuoden 1994 GATT-sopimuksen XXIV artiklan 6 kohdan nojalla käytyjen neuvottelujen päättymiseen asti yhteisön pitäisi myöntää kauppakumppaneilleen väliaikainen korvaus tuontitullien suurimmista nousuista ja niin ollen pitäisi tiettyjä tulleja alentaa yksipuolisesti 1 päivästä tammikuuta 30 päivään kesäkuuta 1995, jona päivänä neuvottelujen pitäisi päättyä, ja

Itävallan, Ruotsin ja Suomen liittymisehtoja koskevan sopimuksen 169 artiklan mukaisesti voidaan, jos liittyminen niin edellyttää, muuttaa toimielimien ennen liittymistä antamia säädöksiä,

ON ANTANUT TÄMÄN ASETUKSEN:

1 artikla

1 Itävallan tasavalta, Ruotsin kuningaskunta ja Suomen tasavalta soveltavat 1 päivästä tammikuuta 30 päivään kesäkuuta 1995 liitteessä esitettyjä tuontitulleja samassa liitteessä esitettyjen tariffikiintiöiden rajoissa tuoduille tuotteille.

2 Edellä 1 kohtaa noudatetaan näihin tuotteisiin, jos

- ne on luovutettu vapaaseen liikkeeseen Itävallan, Ruotsin tai Suomen alueella ja siellä kulutettu tai niille on siellä suoritettu käsittely, joka antaa alkuperäaseman, ja

- ne jäävät tullivalvontaan yhteisön lopullista käyttöä koskevien säännösten nojalla (yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 21 ja 82 artikla).

3 Edellä 1 kohtaa sovelletaan ainoastaan, jos vapaaseen liikkeeseen luovutusta koskevaan ilmoitukseen liittyy Itävallan, Ruotsin tai Suomen toimivaltaisten viranomaisten antama lupa, josta käy ilmi, että kyseiset tuotteet kuuluvat 1 kohdan säännösten soveltamisalaan.

4 Itävallan, Ruotsin tai Suomen toimivaltaiset viranomaiset toteuttavat vaaditut toimenpiteet sen varmistamiseksi, että tuotteen lopullinen kulutus tai käsittely, joka antaa yhteisön alkuperäaseman, tapahtuu Itävallassa, Ruotsissa tai Suomessa.

2 artikla

Tämä asetus tulee voimaan Itävallan, Ruotsin ja Suomen liittymissopimuksen voimaantulopäivänä ja edellyttäen, että se tulee voimaan.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 29 päivänä joulukuuta 1994.

Neuvoston puolesta

Puheenjohtaja

K. KINKEL

ANEXO - BILAG - ANHANG - ÐAPAPTHMA - ANNEX - ANNEXE - ALLEGATO - BIJLAGE - ANEXO - LIITE - BILAGA

>TAULUKON PAIKKA>

>TAULUKON PAIKKA>

>TAULUKON PAIKKA>